**Disgrifiad Swydd: Tiwtor mewn Ecoleg y Môr a Newid yn yr Hinsawdd**

|  |  |
| --- | --- |
| **Cyfadran:** | *Y Gyfadran Gwyddoniaeth a Pheirianneg* |
| **Adran/Pwnc:** | *Adran y Biowyddorau / Ecoleg y Môr a Newid yn yr Hinsawdd* |
| **Cyflog:** | £32,982 i £37,099 y flwyddyn, ynghyd â buddion pensiwn USS |
| **Oriau gwaith:** | Amser llawn, 35 awr yr wythnos |
| **Nifer y Swyddi:** | *1* |
| **Contract:** | Dyma swydd am gyfnod penodol o flwyddyn |
| **Lleoliad:** | Bydd deiliad y swydd hon yn gweithio ar Gampws Parc Singleton |

|  |  |
| --- | --- |
| **Prif Ddiben y Swydd:** | Rydym yn cyhoeddi swydd newydd am flwyddyn i Diwtor Addysgu mewn Ecoleg y Môr a Newid yn yr Hinsawdd yn Adran y Biowyddorau ym Mhrifysgol Abertawe. Dyma gyfle gwych i ymuno ag adran fywiog sy'n tyfu a chanddi dîm hynod lwyddiannus o academyddion addysgu ac ymchwil, ac ennill profiadau allweddol i wella eich CV. Byddwch yn cyfrannu at addysgu ein graddau BSc ac MSc mewn Ecoleg y Môr a Newid yn yr Hinsawdd drwy addysgu modiwlau ar fioleg newid yn yr hinsawdd, sgiliau proffesiynol bioleg y môr, ecoleg a gwaith maes cefnforol, gan gynnwys cyrsiau maes ecoleg drofannol forol dramor. Byddwch hefyd yn cyfrannu at asesu a goruchwylio myfyrwyr ar lefel israddedig ac ôl-raddedig, cyfrifoldebau gweinyddol sefydliadol ac academaidd, a'n strategaethau adrannol ac addysgu. Un o nodau allweddol swyddi am gyfnod penodol yn y Biowyddorau yw gwella'n feirniadol CV a chyflogadwyedd yr ymgeiswyr llwyddiannus ac felly cewch eich mentora gan academyddion profiadol.  Mae'r swydd yn gofyn am PhD (neu fod ar fin cwblhau PhD) yn y Biowyddorau neu feysydd cysylltiedig, darparu addysgu a dysgu myfyrwyr o safon, ac ymrwymiad i wella profiad cyffredinol myfyrwyr.  Bydd cyfrifoldebau penodol y rôl yn cynnwys:  1. Addysgu ar fodiwlau mewn ecoleg forol a newid yn yr hinsawdd ar lefel israddedig ac MSc;  2. Asesu a goruchwylio myfyrwyr;  3. Rhannu cyfrifoldebau trefnu a gweinyddu.  Mae'r swydd ar gael o 1 Medi 2024 neu cyn gynted â phosibl wedi hynny a bydd deiliad y swydd yn gweithio ar gampws Parc Singleton yn Abertawe. |
| **Dyletswyddau Cyffredinol** | 1. Addysgu fel aelod datblygol o dîm addysgu, ar raglen astudio sefydledig mewn amrywiaeth o leoliadau, o diwtorialau grŵp bach i ddarlithoedd mawr. Trosglwyddo gwybodaeth ar ffurf sgiliau, dulliau, a thechnegau ymarferol, gyda chymorth mentor os bydd angen, herio dulliau meddwl, meithrin trafodaeth a datblygu gallu myfyrwyr i drafod yn rhesymegol a meddwl yn rhesymol. 2. Gyda chymorth, datblygu eich deunyddiau, eich dulliau a'ch ymagweddau addysgu eich hun, a dewis dulliau a meini prawf asesu addas; ceisio ffyrdd o wella perfformiad trwy fyfyrio ar ddyluniad a chyflwyniad yr addysgu, a thrwy gasglu a dadansoddi adborth. Myfyrio ar ymarfer ac ar ddatblygiad eich sgiliau dysgu ac addysgu eich hun. 3. Nodi anghenion dysgu myfyrwyr, diffinio amcanion dysgu priodol, darparu adborth adeiladol i fyfyrwyr yn ôl yr angen, darparu cyngor ar sgiliau astudio, a helpu gyda phroblemau dysgu. 4. Yn ogystal ag addysgu yn ôl yr angen ar fodiwlau sydd wedi'u datblygu eisoes, bydd y Tiwtor yn adolygu’r modiwlau yn unol ag anghenion dysgu'r myfyrwyr, yn diffinio amcanion dysgu, ac yn cynllunio neu'n dewis dulliau asesu priodol. 5. Rhyngweithio'n gadarnhaol ac yn broffesiynol â chydweithredwyr a phartneriaid eraill yn yr adran, mewn mannau eraill yn y Brifysgol a'r tu hwnt, ym myd diwydiant/masnach ac yn y byd academaidd. 6. Dilyn y diweddaraf am ddatblygiadau yn y maes o ran ymchwil sylfaenol a chymhwysol yn y maes pwnc penodol a'r maes pwnc ehangach yn ogystal ag arferion gorau mewn addysgu. 7. Meithrin cysylltiadau mewnol, a chymryd rhan mewn rhwydweithiau mewnol, er mwyn cyfnewid gwybodaeth a meithrin perthnasoedd ar gyfer cydweithrediadau yn y dyfodol. 8. Cymryd rhan mewn gweithgareddau ymchwil neu weinyddol eraill sy'n briodol i'ch profiad a'ch sgiliau ac ymgymryd â'r rhain. 9. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 10. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 11. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd. 12. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. |

|  |  |
| --- | --- |
| **Meini Prawf y Fanyleb Person** | |
| 1.Gradd PhD (neu fod ar fin cwblhau hynny) mewn Bioleg y Môr, Ecoleg, Sŵoleg, neu bwnc cysylltiedig yn y Biowyddorau  2.Y gallu i addysgu a goruchwylio myfyrwyr yn llwyddiannus a chwblhau'r dyletswyddau gweinyddu a threfnu sy'n gysylltiedig â hynny  3.Sgiliau trefnu ardderchog i gynllunio gweithgareddau personol o ddydd i ddydd o fewn fframwaith y rhaglen y cytunwyd arni  4.Gweithio fel aelod effeithiol o'r staff addysgu a chyfrannu at raglenni addysgu yn annibynnol ac ar y cyd â chydweithwyr  5.Meddu ar wybodaeth arbenigol ddigon manwl neu eang yn y ddisgyblaeth, a bod wrthi'n meithrin rhagor o sgiliau o ran dulliau a thechnegau addysgu, a gwybodaeth amdanynt  6.Tystiolaeth o'r gallu (neu'r potensial) i addysgu neu oruchwylio myfyrwyr yn llwyddiannus, a'r gallu i gyflawni sgorau uchel mewn adborth ar fodiwlau  7. Y gallu i gyfleu'r pwnc i gynulleidfa o fyfyrwyr a chynulleidfa academaidd.  8.Ymrwymiad i amgylchedd dysgu sy'n canolbwyntio ar y myfyrwyr  9.Ymrwymiad i ddatblygiad proffesiynol parhaus | |
| **Meini Prawf Dymunol** | |
| 1. Profiad o waith maes morol/dyfrol, gan gynnwys gwaith cwch | |
| 1. Cofnod o gyhoeddiadau gwyddonol | |
| **Yr Iaith Gymraeg:** | |
| Lefel 1 – ‘ychydig’ - ynganu geiriau Cymraeg. Gallu ateb y ffôn yn Gymraeg (bore da/pnawn da). Gallu defnyddio geiriau ac ymadroddion pob dydd syml iawn (diolch, os gwelwch yn dda, esgusodwch fi.). Gallwch gyrraedd Lefel 1 drwy gwblhau cwrs hyfforddiant un awr.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). | |

 